Zgjedhjet kuvendore në Shqipëri, 2025

**Zgjedhjet kuvendore në Shqipëri 2025** u mbanë më 11 maj 2025 për të përzgjedhur 140 anëtarët e Kuvendit të Shqipërisë. Ato rezultuan në një fitore të katërt me radhë të partisë në pushtet, Partia Socialiste (PS), të udhëhequr nga Kryeministri Edi Rama, duke siguruar më shumë mandate se në të gjitha zgjedhjet e mëparshme. Zgjedhjet ndodhën përballë një sfondi të polemikave dhe skandaleve gjatë mandatit paraprak të partisë, duke përfshirë arrestimin e kryetarit Socialist të Tiranës Erion Veliaj, kryetarit të Kukësit Safet Gjici, aferën e inceneratorëve, dhe afera 5D. Partitë opozitare, vëzhguesit e pavarur, dhe mediat kanë shpërfaqur shqetësime serioze rreth drejtësisë së procesit zgjehor. Akuzat përfshinin blerjen e votave përmes stimulimeve dhe pozitave të punës publike, keqpërdorimin e burimeve shtetërore, dhe një sistem patronazhi në të cilin aktivistët e PS-së vëzhgonin votuesit afër vendvotimeve. Shumica e mediave janë parë si në përkrahje të partisë në pushtet.

Zgjedhjet e vitit 2025 shënuan edhe herën e parë për të cilën shqiptarët jashtë shtetit do të mund të votonin.  Derisa nisma u kremtua si një gurthemel në zgjerimin e pjesëmarrjes në demokraci, ajo u thellua në polemika, posaçërisht në lidhje me votat prej Greqisë. Raporte të shumta u shpërfaqën me akuza të manipulimit të votave, me qytetarë shqiptarë në Greqi duke konstatuar se nuk i kishin marrë kurrë fletëvotimet, edhe pse u raportua që një numër i madh i fletëvotimeve të plotësuara erdhën nga ky shtet. Aktivistët (Patronazhistët) e PS-së u akuzuan për përfshirje në këto parregullsi të supozuara. Pas rritjes së presionit, Komisioni Qendror i Zgjedhjeve (KQZ) vendosi të vazhdojë numërimin e fletëvotimeve nga diaspora, por të mos përfshijë ato nga Greqia.

## Sfondi 
Në zgjedhjet kuvendore të 2021-ës, Partia Socialiste (PS) fitoi 74 prej 140 ulëseve në Kuvend, ku pasoi rizgjedhja e Edi Ramës si Kryeministër. Koalicioni PD-AN, i drejtuar nga Demokratët të qendër-djathtë, zgjeruan sasinë e ulëseve nga 43 në 59. Mirëpo 9 prej 59 ulëseve i shkuan partive më të vogla që ecën brenda koalicionit të Partisë Demokratike.

Gjatë të njëjtës periudhë, Presidenti Ilir Meta u përball me akuza të përhapura të shkeljeve të kushtetutës, përkatësisht rreth ndërhyrjes në procesin elektoral dhe qëndrimit haptazi partizan kundër PS-së që mbajti gjatë zgjedhjeve të 2021-ës. Në qershor 2021, kuvendi nisi votën për të shkarkuar Metën, duke e akuzuar atë për shkeljen e paanshmërisë së presidencës. Mirëpo, në shkurt 2022, Gjykata Kushtetuese vendosi që veprimet e Metës nuk shkelën kushtetutën.

## Sistemi zgjedhor 
parapamje|Logoja e zgjedhjeve
Sistemi zgjedhor i Shqipërisë ndërtohet mbi parimet e definuara në kushtetutë dhe kodin zgjedhor. Si republikë kuvendore, Shqipëria zbaton një metodë të përfaqësimit proporcional rajonal që i ndan ulëset në kuvend sipas përmasave të votave të fituara nga partitë politike në një sistem shumëpartiak.

## Parti dhe koalicione 
## Fushata 
Fushata e këtyre zgjedhjeve u karakterizua nga përdorimi i gjerë i mediave sociale, veçanërisht nga partitë më të vogla, pasi ato nuk kishin aq shumë akses televiziv krahasuar me partitë më të mëdha.

## Sondazhe 
### Kombëtare 
## Rezultate 
## Shënime 
## Referime